Publication: Magyar Közlöny
Issue: MK-2010-162 (Year: 2010, Number: 162)
Era: contemporary
Section: 3. melléklet a 25/2010. (X. 20.) VM rendelethez
Paragraph Index: 270

2. Az R. 7. számú mellékletének 1.4.1. pontja helyébe a következõ rendelkezés lép: „1.4.1. Apple proliferation phytoplasma, Pear decline phytoplasma gyümölcsfán, Grapevine flavescens dorée phytoplasma szõlõn A fertõzött növényeket, valamint a környezetükben lévõ és a fertõzés továbbterjesztésére alkalmas növényeket, valamint az azokat termõ területet haladéktalanul zárlat alá kell helyezni. A fertõzött növényeket soron kívül meg kell semmisíteni, és a zárlat alá helyezett területet megfigyelés alatt kell tartani. Szaporító- és ültetvényanyagok esetében a fertõzött növények környezetében lévõ gazdanövényeket, továbbá a fertõzött növények anyanövényeit e károsítók kimutatására alkalmas módszerekkel meg kell vizsgálni, és a vizsgálat eredménye alapján a fertõzött növényeket és közvetlen környezetükben lévõ, nem fertõzött gazdanövényeket haladéktalanul meg kell semmisíteni. A fertõzést terjesztõ vektorok elleni védekezésrõl folyamatosan gondoskodni kell. A zárlat a fertõzés megszüntetése után, a mentes vizsgálati eredmények birtokában oldható fel. 1.4.1.1. Apricot chlorotic leafroll phytoplasma A fertõzött szaporítóanyagot termõ területeket és azok növényállományát haladéktalanul zárlat alá kell helyezni. A fertõzés tüneteit mutató, valamint a károsító kimutatására alkalmas laboratóriumi vizsgálatok alapján fertõzöttnek minõsített növényeket és azok közvetlen környezetében lévõ gazdanövényeket égetéssel meg kell semmisíteni. A zárlat alá helyezett területre a fitoplazmát terjesztõ vektorok ellen határidõre megszabott kötelezõ védekezést kell elrendelni. A zárlat a fertõzött növények megsemmisítése és a vektoroktól való mentesség elérése után oldható fel. A fertõzött gyümölcstermõ ültetvényeket haladéktalanul zárlat alá kell helyezni. A fertõzött növényállományra a fitoplazmát terjesztõ vektorok ellen határidõre megszabott kötelezõ védekezést kell elrendelni. A zárlat a vektoroktól való mentesség elérése után oldható fel. A vektormentesség folyamatos biztosítását az ültetvényben a területileg illetékes MgSzH-nak a zárlat feloldása után meghatározott terv szerint ellenõriznie kell.”

Source: https://magyarkozlony.hu/hivatalos-lapok/07ab4293f195303cf74305b919ca024d2b03b3f3/dokumentumok/01add18fb280c45f14f2754a314f0b8b77d574a2/letoltes